రెండు భారీ చిత్రాలు సంక్రాంతి బరిలో నువ్వా..నేనా అన్నంత పోటీగా నిలిచాయి. ఆ రెండు సినిమాలూ విజయవంతంగా దూసుకుపోతున్నాయి. ఆ రెండు చిత్రాలేవో ప్రత్యేకంగా చెప్పాల్సిన అవసరం లేదేమో. అవును బాలకృష్ణ వందో చిత్రం గౌతమిపుత్ర శాతకర్ణి, మెగాస్టార్ చిరంజీవి 150వ సినిమా ఖైదీ నంబర్ 150. ప్రస్తుతం బాక్సాఫీస్ వద్ద రెండు సినిమాలు కలెక్షన్ల వర్షం కురిపిస్తున్నాయి. శాతకర్ణి కంటే ఒక్క రోజు ముందు వచ్చిన ఖైదీ.. బాహుబలి తొలి రోజు రికార్డును గల్లంతు చేసి.. ఇండస్ట్రీలో ఇప్పటికీ తన స్టామినా ఏమీ తగ్గలేదని నిరూపించాడు. ఇటు బాలయ్య కూడా తన కత్తి వాడి ఎప్పటికీ తగ్గదని శాతకర్ణిగా ప్రూవ్ చేశాడు. అయితే.. ఒకచోట మాత్రం శాతకర్ణి కన్నా ఖైదీ వెనకబడ్డాడు. అమెరికా బాక్సాఫీస్ వద్ద ఖైదీని శాతకర్ణి బీట్ చేశాడు. గౌతమిపుత్ర శాతకర్ణి కన్నా ఒక్క రోజు ముందే వచ్చినా.. అక్కడ ఇప్పటిదాకా కలెక్షన్లలో గౌతమిపుత్ర శాతకర్ణిని ఖైదీనంబర్ 150 దాటలేకపోయింది. సంక్రాంతి పండుగ రోజు అంటే శనివారం ఒక్కరోజు అక్కడ ఖైదీ నంబర్ 150.. 45 వేల డాలర్లు (సుమారు రూ.30.65 లక్షలు) కలెక్షన్లు సాధిస్తే గౌతమిపుత్ర శాతకర్ణి 49 వేల డాలర్లు (సుమారు రూ.33.40 లక్షలు) కలెక్షన్లను సాధించింది. ఇక, కొన్ని థియేటర్లలోనే విడుదలైన శర్వానంద్ శతమానం భవతి 12 వేల డాలర్లను సాధించింది.
rendu bhari chitraalu sankraanti barilo nuvwa..nena annanta potiigaa nilichaayi. aa rendu cinimaaluu vijayavantamgaa doosukupotunnaayi. aa rendu chitralevo pratyekamgaa cheppaalsina avasaram ledemo. avunu balakrishna vando chitram goutamiputra saatakarni, megastar chiranjeevi 150va sinima khaidi nambar 150. prastutam baxafis vadda rendu cinimaalu kalekshanla varsham kuripistunnaayi. saatakarni kante okka roju mundu vachina khaidi.. bahubali toli roju rikaardunu gallanthu chesi.. industrylo ippatikee tana stamina emi taggaledani niroopinchaadu. itu balayya kuudaa tana katti vaadi eppatiki taggadani saatakarnigaa proov cheshaadu. ayithe.. okachota maatram saatakarni kanna khaidi venakabaddaadu. america baxafis vadda khaidini saatakarni beat cheshaadu. goutamiputra saatakarni kanna okka roju munde vachina.. akkada ippatidaka kalekshanlalo goutamiputra saatakarnini khaidinambar 150 daatalekapoyindi. sankraanti panduga roju ante sanivaaram okkaroju akkada khaidi nambar 150.. 45 vela daalarlu (sumaru roo.30.65 lakshalu) kalekshanlu saadhisthe goutamiputra saatakarni 49 vela daalarlu (sumaru roo.33.40 lakshalu) kalekshanlanu saadhinchindi. ika, konni theaterlalone vidudalaina sarvanand satamaanam bhavati 12 vela daalarlanu saadhinchindi.